**Referat Menighetsrådsmøte Berg menighet**

Dato: 11.01.22

Til stede: Erik Skarrud, Einar Værnes, Kristian Abrahamsen, Lisbeth Juul Helliksen, Bella Svanholm, Trude Hogstad Welde, Enghild Steinkjer, Lise Brækken , kantor Thomas Immanuel Vatn Weisser (sak 1 og 2), vara: Arne Hagen

Fravær: Solbjørg Mevatne

Referent: Lisbeth Juul Helliksen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 01/2022 Godkjenning av innkalling til møte i MR 11.01.2022, og referat fra møtet 07.12.2022

 Innkallingen ble godkjent uten endringer.

Referatet ble godkjent uten endringer. Det ble besluttet at sekretær sender forslag til referat umiddelbart etter møtene til alle medlemmer i MR for gjennomlesing og rask tilbakemelding om noe bør endres. Det brukes fullt navn i referatene når det legges ut på hjemmesidene etter godkjenning.

Sak 02/2022 Kirkemusikalske og andre kunstneriske uttrykk

Thomas Immanuel Vatn Weisser, vår kantor, ønsker at det utarbeides en Kirkemusikalsk plan som ihht kirkeloven skal utvikles av MR. Det ble foreslått at det oppnevnes et kunstnerisk utvalg. Thomas drøfter med de andre kantorene om evt ønske/muligheter for et felles utvalg, og gir tilbakemelding på dette. Berg MR utnevner evt våre kandidater til et utvalg. Lise Brækken melder dette som sak til felles MR-møte. Ulike ønsker /muligheter for aktiviteter ble drøftet, som flere konserter, flere salmekvelder m/ ukjente salmer og evt m/ info rundt salmene, mulighet for forsanger, solister etc.

Sak 03/2022 Sæthers legat, formuesforvaltning og status på saken om honorar.

 Møtereferat er ikke tilsendt, og det er ikke kommet info om status på honorar. Dette etterspørres og videresendes til MR. Den etiske profilen hadde stort fokus på bærekraft, MR ønsker etter hvert mere innspill på det etiske innholdet.

Sak 04/2022 Oppfølging av spørsmål rundt budsjett

 *Vedtak: Budsjett for 2022 ble vedtatt i møtet 11.januar 2022 med følgende endringer:*

* Det må legges inn i budsjettet en post for trekkspill (enten i spleis eller kun for Berg) Kantor må komme med innspill på dette.
* Tilskudd som vi har forpliktet oss for til Kristo Vive er kr.25.000,- totalt (alt er pastorlønn). Minstebeløpet til Senegal er også 25.000,-, men her kan det sendes mer da dette er vårt misjonsprosjekt pr dd. Det vedtas med dette at det sendes kr 25.000,- til Kristo Vive og kr.43.000,- til Senegal.
* Vi foreslår økning av sporadisk utleie til 1.500,-.
* Ved leie skal det avklares på forhånd om det er bruk av 1. etg eller kjeller. Det må likedan avtales om man ønsker å bruke begge etasjer. Da er i så fall prisen 7.500,- pr halvår.

Sak 05/2022 Etikkplakat, varslingsrutiner og politiattester

 *Vedtak: Det nedsettes et etikkutvalg som jobber med etikkplakat, varslingsrutiner og rutiner for innhenting av politiattest.*

 Følgende medlemmer i utvalget: Arne Hagen, Bella Svanholm, Erik Skarrud, Lisbeth Juul Helliksen

 Erik Skarrud innkaller til det første møtet, og ettersender relevant info.

Sak 06/2022 Planlegging av årsmøtet

 Bella Svanholm starter arbeidet med Årsmeldingen ut ifra malen fra tidligere år, samt etterspør innleggene fra de ulike lederne av områdene i menighetsarbeidet, med frist 7.febr. Innkallingen sendes ut 14 dager før, senest 6.mars. Erik Skarrud forbereder lederen, og Trude tar ansvar for layouten. Resten planlegges på neste MR-møte 15.febr.

Sak 07/2022 Overordnet strategi -hvordan gjøre kirkens strategi til menigheten egen.

 Bella Svanholm gjennomgikk den overordnete strategien og konkretiserte hvordan dette tydeliggjøres i Berg menighet. MR ønsker å bruke plakaten til videre konkretisering av vårt arbeid i menigheten, og forholde oss aktivt til denne på våre MR-møter.

Sak 08/2022 Eventuelt

* Det foreligger en utgivelsesplan for menighetsbladet m/datoer for redaksjonsmøter etc. Viktig for MR å følge opp bladet dette første året, både vedr innhold, tematikk, osv. Det ble foreslått å ha Menighetsbladet som tema på neste felles MR-møte, og invitere representant fra redaksjonen til dette møtet. Vår representant Ingrid Moxnes inviteres til neste MR-møte i Berg menighet.

Sak 09/2022 Orienteringer

* Koronasituasjonen, mye er fortsatt nedstengt pr dd
* Medlemsundersøkelsen i Den norske kirke, utsettes som sak nr.1 til neste MR-møte.
* Nett i kirken, veldig sent på dagtid, kun ansatte-nett som har bra kapasitet.

Kommende møter:

*Menighetsrådsmøter kl.19.30:15.februar (Einar mat/kaffe), (Felles MR-møte med Strinda og Strindheim 7.mars) 15.mars (Enghild mat/kaffe), 27.april (Solbjørg mat/kaffe), 14.juni (Erik mat/kaffe) Menighetens Årsmøte: 20.mars*